
Pulmonum  emphysema  in  nimia  vesicularum  pulmona- 
lium expansione  cum  parietum  consumtione  aut  ruptione 
cernitur.  Quae  continuitatis  laesio  si  versus  telam  cel- 
lularem evenit,  ita  ut  aer  in  hanc  irrumpat,  emphysema 
pulmonum  interlobulare  existit;  sin  ad  vesicularum  pul- 
monalium septa  tantum  spectat,  nomine  utimur  emphy- 
sematis vesicularis,  quo  etiam  solam  vesicularum  aeri- 
ferarum expansionem  impertimus. 

Laennec  primus  utramque  emphysematis  speciem 
distinxit  nomenque  generale  iis  indidit.  Ex  quo  tem- 
pore haee  denominatio  multifariam  impugnata,  tandem 
vero,  sive  quod  medici  eximia  Laennecii  merita  respe- 
xerunt, sive  quod  consuetudini  obtemperarunt,  ab  om- 
nibus recepta  est.  Ut  enim  discedamus  a vesiculari 
pulmonum  emphysemate,  quod  ipse  Laennec  „une  ex- 
aggeratiori de  fetat  naturel  du  poumon“  appellavit,  in 
emphysemate  etiam  interlobulari  longe  alia  observatur 
ratio,  quam  in  vero  emphysemate  telae  cellularis,  quum 
utplurimum  aer  vesiculis  sub  pleura  sitis  inclusus  repe- 
riatur  praetereaque  improbabile  sit,  aerem  exortis  ru- 
pturis in  telam  cellulosam  pulmonis  effusum  cum  bron- 
chiis iterum  communicari.  Skoda  quoque  existimat? 

eo  tantum  in  casu  diserte  posse  contendi,  bullam  aeri- 
feram ruptione  cellulae  aeriferae  aut  bronchii  subtilis- 
simi esse  exortam,  quo  bulla  cum  cellulis  aeriferis  aut 
bronchiis  commercium  non  alat;  alias  enim  bullam  ae- 
ream, etsi  salis  amplam,  cellulae  aeriferae  expansione 
esse  posse  inductam,  cujus  parietes  simul  crassescant, 
asserit. 

ANATOMIA  PATHOLOGICA. 

Quum  minus  de  emphysemate,  quod  evolutionis 
respectu  acutum  appellari  potest  et  iis  in  casibus  appa- 
ret, quibus  parenchymatis  pulmonalis  pars  aliqua  causa, 
e.  gr.  viarum  aeriferarum  haemorrhagia  impermeabilis 
reddita  est,  quam  de  emphysemate  a Rokitansky 
„substantivo“  dicto  scripturus  sim,  quod  variis  inductum 
injuriis,  chronica  evolutione  utitur,  diversas  etiam  mu- 
tationes pathologicas  omittere  liceat,  quae  priori  in  specie 
a pulmonibus  exhibentur  et  raro  in  cadavere  desideran- 
tur. Quod  pathologicas  mutationes  in  secunda  specie 
attinet,  gradu  admodum  differunt.  Infimus  gradus  sim- 
plicem vesicularum  amplificationem  cum  parietum  cras- 
sitie  et  rigiditate  offert;  sanguinis  copia  nondum  est 
diminuta,  totus  processus  hypertrophiae  aliquanto  analo- 
gus. Gradibus  longius  provectis,  cellulae  septorum 
consumtione  amplificatae  majora  ad  spatia  confluunt, 
seminis  cannabini  usque  ad  fabae  magnitudinem  exhi- 
bentia. Figura  vesicularum  amplificatarum  et  conjun- 
ctarum irregularis  est:  aliae  globosae  apparent,  ellipticae, 
aliae  planas  ostendunt  superficies,  aliae  denique  inve- 

niuntur  petiolatae,  quarum  pars  amplissima  superficiem 
versus,  angustissima  introrsum  spectat.  In  interioribus 
eminentiae  cristatae,  a parietibus  in  cavitatem  vario 
modo  porrectae  diversissimamque  sequentes  directionem, 
aut  restes  teneri  ab  uno  pariete  ad  alterum  decurren- 
tes, aut  libere  propendentes,  septorum  pristinorum  re- 
sidua indicant.  Septorum  consiimtioni  latior  obsolescentia 
vasorum  sanguiferorum  praecedit;  raris  tantum  in  casi- 
bus  vesiculae  aeriferae,  emphysemate  ad  seminis  can- 
nabini magnitudinem  amplificatae,  vasorum  capillarium 
reti  tam  numeroso  circumdari  videntur,  quam  norma- 
les (I).  Proinde  tela  emphysematosa  sicca  est,  pallida, 
incisa  tarde  collabitur.  Quum  aer  etiam  tarde  excedat, 
multo  minus  crepitans  ille  strepitus  auditur,  quem  sani 
pulmones:  factis  incisionibus  edunt.  Recluso  thorace, 
pulmonis  pars  emphysematosa  minus  collapsa  cernitur 
quam  normalis,  id  quod  partim  parietum  rigiditati,  par- 
tim,  et  plurimum  quidem,  impedimento  imputandum  est, 
quod  bronchia  secedenti  aeri  opponunt.  Nonnullis  in 
casibus  pulmones  magis  collapsi  apparent  (Emphysema 
laxum,  Williams),  eam  fortasse  ob  causam,  quod  impe- 
dimentum modo  dictum  deficit. 

Emphysematis  vesicularis  expansio  varia  est:  modo 
per  utrumque  modo  per  alterutrum  tantum  pulmonem 
diffunditur;  quandoque  uno  lobo,  aut  aliqua  lobi  parte 
limitatur,  imo  nonnunquam  cellulae  modo  singulares  de- 
bito magis  amplificatae  sunt.  Ubinam  emphysematis 


(1)  Hyrtl,  topographische  Anafomie  pag.  437. 

substantivi,  seu,  uti  Dr.  Traube  vocat,  constitutionalis 
notio  ordiatur,  difficillimum  est  diremtu.  Alterutrum 
pulmonem  emphysemate  frequentius  tentari,  common- 
strare non  licet,  verum  autem  est,  partes  superiores 
longe  crebrius  affici  inferioribus,  anteriores  saepius  poste- 
rioribus. Emphysema  per  totos  diffusum  pulmones  apud 
homines  aetate  provectos  maxime  occurrit.  Evidentis- 
sime emphysema  in  acutis  pulmonum  marginibus  evolvi 
solet. 

SYMPTOMATOLOGIA. 

Ut  paucis  complectar  symptomata,  morbum  nostrum 
indicantia,  haec  enumerabo : catarrhum  bronchialem  chro- 
nicum et  habitualem  dyspnoeam  cum  intercurrentibus 
asthmaticis  insultibus,  thoracis  vel  totius  vel  partis  ejus 
amplificationem  cum  percussionis  sono  vel  clariore  vel 
normali,  quae  omnia  intra  diuturnius  temporis  spatium 
et  sine  motibus  febrilibus  evolvuntur. 

Stokes  medici  practici,  inquit,  maxime  interest, 
ut  sciat,  hanc  affectionem  bronchitidis  sequelam  esse. 
Etiamsi  hoc  effatum  non  in  omnia  quadrat  exempla, 
quum  aliae  causae  emphysemati  subesse  possint,  tamen, 
id  quod  ad  therapiam  maxime  spectat,  a vero  minime 
abhorret,  bronchitidem  aut  morbum  nostrum  introducere 
aut  eum  comitari.  Tussis  utplurimum  sicca  est  (Ca- 
tarrhe  sec,  Laennec),  sputa,  si  eduntur,  modo  purissima 
(sputa  margaritacea),  modo  remixta  saliva,  bullas  aeri- 
feras parvas  continente;  quandoque  tamen  sputa  spissa, 
viridiuscula  etc.  observantur,  prout  catarrhi  bronchialis 

gradus  discrepat.  Quodsi  morbus  ab  hoc  orditur,  ae- 
grotus plerumque  non  prius  mali  imminentis  suspicio- 
nem concipit,  quam  per  intervalla  spiritus,  praecipue 
inter  motum  corporis  graviorem,  post  largiorem  ciborum 
dyspeptorum  flatulentorumque  usum,  inhibetur  et  levis 
accedit  dyspnoea,  quae  morbo  procedente  ad  majorem 
gradum  paulatim  evehitur. 

Saepe  dyspnoea  primum  morbi  symptoma  constituit 
primaque  ejus  exordia  multos  apud  aegrotos  ad  infan- 
tilem usque  aetatem  persequi  licet.  Sicca  tempestate 
levis,  imo  levissima,  humido  coelo  magnum  assequitur 
gradum,  cujus  tempestatis  introitum  nonnulli  aegrotantes 
barometro  certius  praesagiunt.  Accedente  acuto  pul- 
monum catarrho  saepe  spirandi  difficultates  in  immensum 
augentur.  Ulterius  et  diuturnius  augmentum  exoritur,  si 
procedente  morbo,  stagnante  sanguine,  ventriculi  cordis 
dextri  dilatatio  atque  hypertrophia  nascuntur,  quo  facto 
minima  corporis  exercitatio  labores  inspiratorios  admo- 
dum violentos  requirit  et  asthmaticae  affectiones,  si  eo 
usque  aberant,  ad  dyspnoeam  accedunt. 

Singularis  indoles  huic  spasmo  bronchiali  competere 
non  videtur,  etiamsi  enim  ille,  qui  aliis  innititur  causis, 
saepe  constantem  typum  exhibet,  minime  tamen  hic  ad 
normam  pertinet. 

Physica  hujus  morbi  signa  non  admodum  quidem 
numerosa,  at  satis  characteristica  sunt,  praecipue  si 
malum  majorem  evolutionis  gradum  obtinuit.  Partim  e 
thoracis  inspectione  redundant,  quippe  cujus  proportio- 

nes  mutentur,  partim  e percussione  atque  auscultatione, 
quibus  etiam  organorum  dislocatio  dignoscitur. 

Thoracis  forma.  Thorax  majorem  ambitum, 
pulmonum  amplitudini  consentaneum,  impetrat.  Causa  ta- 
men minime,  ut  priores  existimaverunt,  in  majore  pul- 
monum volumine,  sed  in  eodem  processu  pathologico 

cernitur,  qui  emphysema  induxit.  Si  mutuum  inter 

* 

utrumque  commercium  causale  exstat,  id  quod  sane  ex- 
stare videtur,  in  eo  tantummodo  cernitur,  quod  thoracis 
amplificatio  emphysema  inferre  potest. 

Si  utrumque  pulmonem  adgreditur  emphysema,  mu- 
tationes praecipue  in  superiore  et  anteriore  thoracis 
parte  animadvertuntur.  Convexitas  satis  praeceps  in  re- 
gione costae  secundae  ita  orditur,  ut  haec  cum  tertia 
quartaque  costa  eandem  teneat  altitudinem,  aut  tertia 
costa  summo  gibheris  puncto  respondeat.  Sternum  non 
amplius  planum  aut  concavum,  sed  et  per  longitudinem 
et  latitudinem  convexum  apparet,  orbis  sat  regularis 
segmentum  formans.  Costarum  interstitia  nunquam  ex- 
planantur (Stokes),  attamen  eorum  latitudo  augeri  posse 
videtur;  haud  magis  inferius  thoracis  dimidium  mutatio- 
nes olfert.  Figuram  thoracis  dolii  similem,  quem  Can- 
statt  et  ante  eum  jam  Rokitansky  descripserunt, 
neque  En  gei  neque  alii  observarunt  (cf.  Hyrtl,  topo- 
grapli.  Anat.  pag.  381.  — Canstatt,  Jahresbericht  I, 
Heft  2),  imo  En  gei  hanc  thoracis  liguram  pulmonum 
tuberculosi  assignat. 

. \ 

Morbus  si  exquisitus  est,  motus  thoracis,  etsi  ma- 
gna aegrotantes  contentione  utuntur,  inter  quam  musculi 

respiratorii  colli  accessorii  restum  crassorum  ac  tenso- 
rum instar  apparent,  quemadmodum  omnes  musculi  re- 
spiratorii hyperthrophici  evadunt,  imperfecti  tantum  ex- 
stant, costae  vix  attolluntur,  descensus  quasi  interceptus 
videtur.  In  supremo  morbi  gradu  thorax  immobilis  esse 
videtur. 

Aequabilis  utriusque  thoracis  dimidii  dilatatio  raro 
occurrit*,  etsi  crebrius  quam  illa  affectio,  quacum  con- 
fundi posset,  nimirum  pneumothorax  duplex,  nisi  iste 
intra  breve  tempus  aegrotum  interficeret  praetereaque 
adeo  esset  rarus,  ut  duo  demum  ejus  exempla  inno- 
tuerint. In  emphysemate  alterutrius  pulmonis,  aut  par- 
tis cujusdam  pulmonalis,  amplificatio  limitibus  circumfi- 
nitur et  vel  unilateralis  est,  vel  regionem  sternalem, 
mammillarem,  subclavicularem  complectitur.  Regio  po- 
stremo dicta  frequentissime  dilatationis  sedem  (Louis) 
et  sinistrum  quidem  latus  crebrius  quam  dextrum,  con- 
tinere videtur. 

Percussio.  Quae  si  indicat,  pulmones  deorsum 
prope  ad  thoracis  marginem  porrigi,  emphysema  eorum 
vesiculare  adesse,  adhuc  probabile  est  (Skoda).  Sonus 
tunc  non  tympaniticus,  sed  clarus  est,  qualis  creberrime 
ad  infimum  usque  thoracis  locum  invenitur,  dum  sonus 
hepatico-obtusus,  qui  parti  posteriori  inferiori  lateris 
dextri  est  naturalis,  evanescit.  Corde  mediocriter  tantum 
amplificato,  in  regione  etiam  cardiaca  sonus  praeter 
modum  clarus  observatur.  Tympaniticus  sonus  pulmo- 
nalis auctore  Skoda  tunc  demum  evadit,  cum  pulmo 
emphysemate  tentatus  aut  omni  privatus  est  contractili- 

fate,  aut  pulmonis  pars  intensius  dilatata  parenchymati 
pulmonali  aeris  plane  experti  adjacet,  id  quod  in  hepa- 
tisatione  et  infiltratione  haud  raro  accidit. 

Affectione  diffusa,  sonus  clarus  universalis  est, 

partialis,  ubi  unus  tantum  locus  aegrotat.  Fieri  tamen 

/ 

potest,  ut  medium  inter  parenchyma  sanum  pulmonis 
locus  emphysematosus  sonum  clarum  non  reddat,  id 
quod  diagnosin  multo  difficiliorem  efficit.  Auctore  Sto- 
kes  gradus,  quo  clarus  auditur  sonus,  affectionis  gradui, 
teste  Skoda  ex  parte  saltem  variae  parietis  thoracici 
conditioni  respondet: 

Auscultatio.  Signa  emphysemati  characteristica 
non  offert;  respiratio  vesicularis,  incerta  sine  ullo  alio 
phaenomeno  auscultatorio  possunt  hudiri,  quanquam  hoc 
rarius  et  Skoda  auctore  tunc  tantum  fit,  cum  pulmo 
cootractilitatem  non  amisit  et  catarrhus  bronchialis,  em- 
physema constitutionale  frequentissime  comitans,  deficit. 
Iste  enim  est  catarrhus,  abs  quo  sibilus,  susurrus,  rhon- 
chus, qui  in  vesiculari  pulmonum  emphysemate  plerum- 
que audiuntur,  pendent.  Respiratorius  strepitus  debilior 
cum  sono  percussionis  haud  obtuso,  in  quo  teste  Laennec 
characteristicum  emphysematis  pulmonalis  signum  cer- 
nitur, non  constans  est,  imo  interdum,  morbo  exquisito, 
in  loco  tantum  circumscripto  observatur.  Causa  fortasse 
in  locali  contractilitatis  jactura  ponenda  est;  Stokes(l) 
v.  c.  exempli  notatu  dignissimi  mentionem  facit: 

wEin  junger  Manu,  der  iiberaus  klein  war,  ein  sehr 


(1)  Die  Brustkrankh.  etc.  iibersetzt  von  Behrend. 

schwachliches  Neirensystem  hatte  und  an  den  gewohn- 
lichen  Symptomen  des  Lannec’schen  Emphysems  litt, 
wurde  in  das  Hospital  aufgenommen.  Die  Brust  war 
ungemein  erweitert.  — — Der  Umfang  in  der  Gegend 
der  Brustwarzen  betrug  3'  1",  also  wenigstens  7 ' raehr 
ais  im  normalen  Zustande.  Die  characteristischen 
Zeichen  der  Krankheit  nahm  man  bei  diesem 
Kranken  jedoch  nur  im  oberen  und  vorderen 
Theile  der  rechten  Seite  wahr,  an  allen  iibrigen 
Stellen  horte  man  die  Respiration  ziemlich  stark 
und  nachdem  die  Bronchitis  gehoben  war,  wurde  sie 
ganz  normal.  Die  Krankheitserscheinungen  waren  seit 
mehr  ais  5 Jahren  vorhanden.  — Das  Herz  war  ge~ 
sund,  Oedem  nicht  vorhanden,  die  Leber  nicht  hinab- 
gedriickt  und  der  Kranke  befand  sich  nach  einer  star- 
ken  Korperbewegung  nicht  nur  nicht  iibler,  sondern  so~ 
gar  viel  besser.  Nur  die  Anfalle  von  Bronchitis  in- 
commodirten  ihn;  wenn  diese  fehlten,  befand  er  sich 
ganz  wohl.;{ 

Stokes  strepitum  respiratorium  debilem,  qui  in 
parte  superiore  dextra  audiebatur,  dum  emphysema  ce- 
teris in  rebus  nullam  intulit  anomaliam,  ab  eo  derivan- 
dum fuisse  existimat,  quod  vesicularum  aeriferarum  ali- 
quot ruptura  locum  habuerit.  Quod  si  verum  esset, 
nam  sectione  probatum  non  est,  casus  ille  quam  maxime 
eorum  sententiae  faveret,  qui  debiliorem  strepitum  re- 
spiratorium a majore  aut  minore  parietum  thoracicorum 
elasticitate  repetendum  arbitrantur,  ita  ut,  quo  exilior 
thoracis  amplificatio,  eo  debilior  strepitus  respiratorius  sit. 

Fournet  diminutam  strepitus  inspiratorii  inten- 
sitatem  et  diuturnitatem  cum  adaucta  strepitus  exspira- 
torii  diuturnitate  inter  gravissima  morbi  nostri  signa 
diagnostica  refert.  At  hoc  etiam  signum  neque  con- 
stans neque  specificum  haberi  potest,  quia  generatim 
tunc  occurrat  necesse  est,  cum  aeri  secedenti  impedi- 
mentum opponitur,  quod  majus  est  inspirationis  impedi- 
mento; hoc  tamen  obstaculum  non  semper  sedem  in 
bronchiis  tenuioribus  habet  atque  non  minus  auditu  co- 
gnoscitur, si  dolor  ingens  inspirationem  in  ucme  inter- 
cipit. 

Tametsi  igitur  signa  auscultatoria  pathognomonica 
excepto  eo,  quod  infra  exponam,  haud  exstant,  tamen 
ejusmodi  signa  inveniuntur,  quae,  si  observantur,  quod 
ad  morbi  nostri  diagnosin  magni  momenti  sunt.  Huc 
sane  strepitus  respiratorius  debilior  pertinet,  qui  cum 
inspirationis  labore  magnam  disproportionem  alit;  porro 
murmuris  respiratorii  diminutio  in  locis  maxime  pro- 
minentibus. 

Strepitus,  quem  Laennec  „Rale  crepitant  sec  a 
grosses  bulles  ou  craquement,  Williams  emphysema- 
tous  crackling  appellant  et  qui  revera  pathognomonicum 
emphysematis  pulmonalis  signum  exhibet,  in  summo 
tantum  morbi  gradu  animadvertitur.  Stokes  nunquam 
eum  se  audivisse  asserit,  Skoda  vero  eum  confirmat 
sonoque  similem  dicit,  quem  linguam  quatientes  profe- 
rimus. Laennec  cum  crepitu  vesicae  suillae  siccae, 
quae  inflatur,  eum  comparat.  Facta  sectione,  pulmones 
hoc  in  casu  semper  singulas  ostendunt  bullas,  ad  fabae 

magnitudinem  usque  extensas,  aut  tota  nobis  offertur 
pulmonis  pars,  quae  cellulis  praeter  modum  expansis, 
lentis  aut  fabae  amplitudinem  assecutis,  constat. 

Quodsi  tales  cellulae  inter  vitam  e pulmonum  su- 
perficie non  mediocriter  eminent,  nonnullis  in  casibus, 
nimirum  si  pleurae  pulmonalis  correspondentis  superfi- 
cies haud  satis  laevis  est,  Laennecii  frictio  adscendens 
et  descendens  auditur.  Hoc  igitur  signum  minus  prae- 
sentiam vesicularum  subpleuralium  quam  levem  pleuriti— 
tidem  indicat. 

Organorum  dislocatio.  Haec  organorum 
dislocatio  inter  emphysematis  pulmonalis  signa  magni 
momenti  est  et  ad  diaphragma,  hepar,  mediastinum,  cor 
pertinet.  Non  ipsum  pulmonem  cavi  thoracis  amplifica- 
tionem efficere,  supra  adnotavi;  idem  dictas  disloca- 
tiones inducere  posse  minime  mihi  videtur.  Quis  enim 
pulmoni,  cui  continuo  sese  contrahendi  opportunitas  in- 
est,  vim  expandentem  adscripserit?  Si  praeter  pulmo- 
num vim  expandentem  aliae  causae  non  operarentur, 
cur  dislocatio  certas  quasdam  directiones  maxime  se- 
quitur, alias  autem  rarissime  eligit,  aut,  si  quando  hoc 
fit,  perexigua  apparet?  Nuin  in  casu  supra  memorato, 
quo  praeter  thoracis  amplificationem  mutatio  common- 
strari non  poterat,  diaphragma  situm  tenebat  normalem, 
hocce  diaphragma  plus  praestitisse  resistentiae,  quam 
parietes  thoracicos,  suspicari  licet?  Cur  emphysemate 
exorto  costarum  interstitia  explanantur,  id  quod  in  em- 
pyemate fieri  consuevit?  Nonne  dislocationes  istae  chro- 
nicae at  primaraie  esse  queunt,  e.  gr.  relaxato  diaphra- 

gmate  etc.?  Quum  vero  conjecturas  tatnum  apponere 
possim,  paucis  hisce  praemissis,  ad  dislocationes  rever- 
tar, utpote  quae  cum  emphysemate  non  modo  existant, 
verum  etiam  diagnosticam  dignitatem  habeant. 

Diaphragmatis  dislocationem  nostro  in  morbo  haud 
constantem  observari , S t o k e s primus  argumentari 
studuit  et  ex  casu  ab  eodem  auctore  relato,  quem  supra 
breviter  apposuimus,  idem  probe  elucet.  Symptomatum 
differentia  in  casibus  aut  cum  diaphragmatis  dislocatione 
junctis  aut  eadem  carentibus  non  mediocris  est.  In 
exemplo  allato  et  hepar  et  cor  debitum  locum  tenuerunt, 
epigastrium  non  modo  haud  inflatum,  sed  adeo  collap- 
sum fuit. 

Sin  diaphragmatis  dislocatio  exstat,  hepar  infra 
costas  prominet,  cor  inferiorem  occupat  locum,  epiga- 
strium plenum,  tensum  apparet.  Priori  in  casu  tantum 
inter  insultus  bronchiticos,  dislocato  autem  diaphra- 
gmate, continuo  dyspnoeae  major  minorve  gradus  ex- 
stat, simulque  motus  respiratorius  evidentiorem  a norma 
deviationem  ostendit.  Actio  eminens  musculorum  inspi— 
ratoriorum  accessoriorum  thoracem  sursum  dirigit,  ven- 
tris admodum  inflati  pars  superior  inter  inspirationem 
vix  mutatur,  regio  umbilicalis  et  hypogastrica  sursum  et 
anlrorsum  moventur. 

Restat  dislocatio  mediastini  et  lateralis  dislocatio 
cordis,  quarum  utraque  raro  gradum  majorem,  nunquam 
certe  eum,  quem  in  empyemate,  obtinet.  Signa  etiam, 
inprimis  quod  ad  mediastini  dislocationem  attinet,  non 
semper  tam  evidentia  sunt,  ut  certam  diagnosin  consti- 

tui  patianlur.  Alia,  ut  jam  retuli,  cordis  deorsum  dis- 
locati  ratio  est,  nam  cordis  impulsus  in  costae  decimae 
regione  inter  costarum  cartilagines  lineamque  medianam 
jam  observatus  est. 

Variis  symptomatibus,  quae  thorax  hominum  em- 
physemate laborantium  offert,  percensitis,  habitum  ae- 
grotantium breviter  intuebor,  qui  morbi  gradui  consen- 
taneus, ergo  alius  atque  alius  invenitur,  ineunte  morbo 
haud  manifeste  mutatus,  procedente  ejus  cursu,  quo 
respirationis  et  circulationis  perturbationes  emergunt, 
alienatur.  Color  corporis  luridus  fit  et  saturatior,  pau- 
lulum coerulescens;  facies,  interdum  turgore  quodam 
cum  reliquis  partibus  disproportionem  alens,  vultu  no- 
tatur singulari,  anxio  : alae  narium,  quae  musculorum 
respirationis  auxiliarium  actione  semper  ad  motum  invi- 
tantur, ampliores,  crassiores,  vasis  opulentiores  fiunt; 
labia  inflantur  coloremque  livescentem  obtinent.  Quae 
mutationes  omnes  inter  insultus  asthmaticos  evidentius 
animadvertuntur.  Dyspnoea  continua,  quae  vultu  per- 
spicue exprimitur,  toto  etiam  aegrotantis  habitu  mani- 
festatur. Aeger  enim,  elevatis  scapulis,  prono  corpore 
sedet,  imo  saepe  in  lectulo  eandem  positionem,  qua  le- 
vamen ei  suppeditatur,  retinet.  Quo  corporis  situ  saepe 
efficitur,  ut  scapula  fere  horizontalem  positionem  obtineat. 
Reliquarum  thoracis  mutationum  jam  mentionem  feci. 

DECURSUS  ET  EXITUS. 

In  universum  vesiculare  pulmonum  emphysema 

lentam  evolutionem  emetitur,  interdum  enim  per  annos 

sunt;  constant  vel  albumine,  vel  alia  quadam  sub- 
stantia, in  acido  acetico  solubili,  in  aqua  se  praeci- 
pitante, caseinae  illi  substantiae,  quae  in  sero  san- 
guineo invenitur,  simili.  Pigmentum  bilinum  adesse, 
cellularum  color  proprius,  nec  minus  pigmentum  bilinum, 
saepissime  praecipitatum,  ostendit.  Verisimile  insunt 
quoque  cellulis  acida  bilina  et  certissime  adeps,  aeque 
ac  saccharum  cellulis  inesse  statuendum  est.  Hepatis 
parenchyma  recens  acidam  praebet  reactionem.  — 

De  his  cellularum  disquisitionibus  eadem  nobis 
dicenda  esse  videmur,  quae  supra  de  lobulis  dicere 
nos  oportuit.  Etiam  de  cellulis  opus  est  novis  cer- 
tioribus disquisitionibus,  quum  res,  quae  adhuc  do- 
centur, iis,  quae  scientia  postulat,  ubique  satisfacere 
non  videantur.  Mirandum  praeterea  est,  quod  nullus 
ex  his  viris  doctis  docuerit,  quae  tandem  hepatis 
particulae  bilis  secretioni  praesint.  Cellulas  ei  prae- 
esse  modo  descriptas,  ex  his  indagationibus  re  vera 
non  constat.  Nam  membranae,  quae  cellularum  pa- 
rietes componunt,  structura  carent,  quare  ad  secer- 
nendum apta  non  sunt;  contenta  quoque  cellularum 
bilis  secretioni  praeesse  non  possunt,  quum  e sub- 
stantiis structura  carentibus,  inter  se  non  cohaeren- 
tibus, adipe,  saccharo  et  quae  sunt  caetera,  constent. 

Eodem  modo  incertae  nec  prorsus  absolutae 
adhuc  disquisitiones  de  subtiliorum  ductuum  biliario- 
rum  initiis  videntur. 

II.  De  ductibus  biliariis. 

Ante  omnia  de  ductibus  glandularum  acinosarum 
excretoriis  afferre  aliquid  hoc  loco  nobis  liceat. 

Princeps  enim  ductus  excretorius2),  tunicis 
muscularibus  praeditus,  vasorum  instar,  in  ramos, 
semper  semperque  teneriores  factos,  sese  ramificat. 
Rami  minutissimi,  adhuc  tunicas  offerentes  muscula- 
res, interdum  in  lobulum  finiunt;  interdum  lobuli  bini 
vel  terni  ultimae  ductus  excretorii  ramificationis  apici, 


')  Panum  in  Virchow  11  Reinhards  Arcliiv  Bd.  IV.  i. 

*)  Henle,  Pag.  921.  — Bock;s  Auatomie,  Bd,  II.  Pag,  622. 

vel  ejusdem  lateri  insident.  Rami  ductus  hujusce, 
non  nisi  oriundo  e ramo  communi,  inter  se  conjun- 
guntur. Structura  ductus  glandularum  illarum  tuni- 
cam muscularem  praebet,  in  interiore  parte  simplici 
cellularum  serie  vestitam,  in  exteriore  tunica  adven- 
titia cum  partibus  vicinis  connexam.  Epithelium  e 
cellulis  cylindriacis  constat;  epithelium  lamellosum 
tantum  ductuum  est  glandularum  acinosarum  mini- 
marum, lactearum,  pelvis  et  calicum  renum,  dum  id, 
quod  „Uebergangsepitheliumu  nominamus,  uretheri 
et  vesicae  inest. 

Quoad  igitur  ductus  biliarios,  quodammodo 
partes  quoque  parenchymatis,  bili  excernendae  ser- 
vientes, habendi  sunt.  Priusquam  singulorum  fabricam 
describimus,  de  ductuum  biliferorum  initio  eorum- 
que  structura  communi  varias  illas  easque  sibi  con- 
trarias opiniones  afferamus  necesse  est. 

Gerlach  l) 

quamquam  multas  disquisitiones  de  ductuum  bilife- 
rorum principio  instituit,  tamen  certam  hucusque 
statuere  non  potuit  rationem.  Docet  ductus  biliferos, 
in  hepatis  lobulorum  peripheria  sitos  (0,003'"),  inter 
cellulas  adesse,  membrana  sine  structura  praeditos. 
Rete  ab  his  formatum  usque  ad  0,1"'  tantum  in 
internos  lobulos  persequi  potuit  ibique  in  angustum 
rete  tubulorum  ampliorum  transiens  invenit,  qui  tu- 
buli parietibus  carent.  Ductus  biliferi  — interlobu- 
lares — e membrana  (ut  simul  haec  ad  jiciamus)  sim- 
plici constant,  structuram  non  praebente,  cum  singulis 
nucleis  longitudinalibus  et  in  finibus  reti  tenero  inter 
se  conjunguntur* 

Retzius  2) 

ductus  biliferos  tubulos  esse  dicit,  repletos,  mem- 
brana propria  praeditos  (basement  - membrane 
Anglorum).  Membranam  hanc  simplicem  esse,  cel- 
lulas quum  rotundas,  tum  angulosas  involventem. 


1 ) Pag.  m 

2)  Pag.  169. 

tionibus  metiendum  sit.  Morbus  si  brevius  ante  tempus 
emersit,  praedictio  satis  laeta  affulget;  hisce  in  casibus 
fortasse,  si  excipienda  excipias,  sanatio  impetrari  potest  ; 
quae  si  effici  nequit,  prognosis  quod  ad  vitam  nondum 
mala  apparet,  dubia  vero,  si  emphysema  magis  diffun- 
ditur. Aegrotorum  nonnulli,  quandoque  magnis  calami- 
tatibus pressi,  ad  senectutem  provehuntur.  Ut  plurimum 
insultus  asthmatici,  initio  aut  deficientes  aut  per  lon- 
giora intervalla  distantes,  appropinquantur  et  cum  ca- 
tarrhis  crebro  revertentibus  non  exiguos  cruciatus  ae- 
grotis parant.  Simplex  pulmonum  emphysema,  nisi 
summum  evolutionis  gradum  obtinuit  maximeque  diffusum 
est,  mortem  inferre  non  videtur.  Semper  autem  pro- 
gnosin  augurantes  providentia  utamur  necesse  est,  quo- 
niam facile  aut  cordis  hypertrophia  cum  dilatatione  ex- 
oritur, qua  morbi  nostri  decursus  acceleratur,  aut,  si 
jam  exstat,  recte  dignosci  nequit,  quum  pulmo  amplifi- 
cato volumine  cor,  ut  ita  dicam,  in  pectoris  cavitate 
abscondat.  Oedematis  introitus,  ut  taceam  de  ascite  et 
hydrothorace,  nunquam  non  mali  ominis  est.  Denique 
vix  adnotari  necesse  est,  ceteris  paribus  exempla  cum 
diaphragmatis  dislocatione  non  juncta  laetius  offerre  au- 
gurium, quam  cum  dislocatione  consociata. 

AETIOLOGIA. 

Pathologi  pluribus  modis  morbi  nostri  genesin  in- 
terpretari studuerunt  saneque  probabile  nobis  videtur, 
non  unam  sed  complures  causas  huc  spectare. 

Morbus  hereditate  exortus  nonnullis  in  casibus  po- 
tuit demonstrari,  cujus  rei  causa,  ut  Canstatt  existimat, 
fortasse  in  vesicularum  pulmonalium  nativa  diametro 
debito  majori  cernitur.  Climaticae  rationes  efficacitate 
non  destitui  videntur,  nam  emphysema  aliis  in  regioni- 
bus rarius,  in  aliis  frequentius  observatur:  siccae, e.  gr. 
regiones,  exiguis  climatis  vicissitudinibus  obnoxiae,  multo 
minorem  hominum  hocce  morbo  aegrotantium  numerum 
exhibent,  quam  plagae  elima  asperius,  mutabilius,  humi- 
dius  habentes.  Haec  quidem  disponentia  sunt  momenta. 
Maxime  emphysematis  evolutioni  favent  catarrhi  bron- 
chiales diuturni,  inprimis  sputis  parcis  tenacibus  conso- 
ciati, a Laennec  ,,Catarrhes  secs“  appellati,  quos  cum 
emphysemate  intimum  commercium  alere  existimat.  Sen- 
tentiam enim  merito,  ut  videtur,  defendit,  tussi  continua 
ac  vehemente  cellulas  aeriferas  praeter  modum  extendi, 
inde  permanenti  amplificationi  submitti  simulque  secre- 
tum tenax,  in  ramis  bronchialibus  minoribus  retentum, 
hosce  ramos  inter  exspirationem,  minore  insignem  vi 
quam  inspirationem,  obstruere  eaque  ratione  ad  ampli- 
ficandas cellulas  aeriferas  conterre.  Alteri  causae,  cujus 
mentionem  fecit  Laennec,  nimirum  aeris  inspirati  ex- 
pansioni per  corporis  calorem,  non  multum  dignitatis 
tribuendum  videtur.  Non  semper  vero  catarrhus  siccus 
causam  exhibet;  secundariam  efficacitatem,  quam  in 
nonnullis  habet  casibus,  jam  commemoravimus,  e.  gr. 
ubi  senum  emphysema  reduci  potest  ad  dyspnoeam  in- 
fantili aetate  obviam,  porro  ubi, contentiones  cum  diu- 
turna spiritus  retentione  aliaeve  conditiones  violentam 

inspirationem  exigentes  momentum  causale  suppedita- 
verunt. 

Utrum  pressio,  quam  tumores  in  bronchia  exserunt, 
pulmonis  partem  tali  modo  affectam  emphysemati  sub- 
mittere queat,  id  quod  Canstatt  affirmat,  ambiguum 
videtur;  certe  pluribus  in  casibus  ab  Andral  (Clinique 
medicale)  descriptis,  quibus  bronchia  comprimebantur, 
emphysema  non  adfuit;  idem  alio  in  casu  a dicto  au- 
ctore descripto  desiderabatur,  quo  bronchiorum  lumen 
adeo  coarctatum  erat,  ut  vix  tenue  specillum  perduci 
posset. 

Causam  gravissimam  in  diaphragmatis  statu  atro- 
phico et  paralytico  cerni,  Rokitansky  demonstravit, 
cujus  originem  maxime  ex  respiratione  abdominali  per 
vitam  sedentariam  alienata  repetendam  censet.  Morbum 
tunc  praecipue  emergere  contendit,  cum,  positione  cor- 
poris prona  ventrisque  spatium  coarctante,  magna  simul 
artuum  superiorum  contentio  requiratur. 

DIAGNOSIS. 

* 

Ab  evolutionis  gradu,  quem  morbus  obtinuit,  faci- 
lior aut  difficilior  ejus  diagnosis  pendet.  Initio  saepe 
difficillime  cognoscitur,  procedente  autem  decursu  faci- 
lior redditur  diagnosis.  Confundi  fortasse  poterit  em- 
physema cum  simplici  inflammatione  catarrhali  tunicae 
bronchiorum  mucosae,  cum  empyemate,  hydro-  et  pneu- 
mothorace, tuberculosi,  forsan  etiam  cum  aneurysmate 
aortico. 

Quum  emphysema  creberrime  bronchitidem  sequa- 
tur, facile  quaestio  sese  obtrudit,  utrum  in  casu  con- 
creto  catarrhi  bronchialis  diuturni  de  hoc  solo,  an  de 
emphysemate  simul  agatur.  Pluribus  in  exemplis  hanc 
quaestionem  dirimere  non  licebit;  sin  dyspnoea  habitu- 
alis, insultus  asthmatici  exstant,  si  percussio  pulmones 
deorsum  plus  debito  porrigi  indicat,  si  partiales  thoracis 
prominentiae  apparent,  de  vera  morbi  indole  non  am- 
plius dubitandum  erit.  Minus  facile  nostro  cum  morbo 
empyema  confunditur:  thoracis  prominentia,  organorum 
dislocationes  et,  si  diutius  perstitit,  plerumque  etiam 
catarrhus  bronchialis  pariter  atque  emphysemati  ei  com- 
petunt. Prominentia  autem  partialis  non  est,  sed  per 
totum  thoracis  dimidium  diffusus,  sonus  percussionis  in 
loco  prominente  obtusus,  murmur  respiratorium  suppres- 
sum, costarum  interstitia  explanata,  id  quod  de  emphy- 
semate minime  valet.  Illud  etiam,  quod  cordis  disloca- 
tio lateralis  in  emphysemate  rarius  majorem  gradum 
tenet,  discrimen  ab  empyemate  sistit,  in  hoc  enim  cor 
nonnunquam  ad  foveam  axillarem  sinistram  usque  dis— 
locatum  invenitur. 

A pneumothorace  am  evolutionis  ratione  distingui- 
tur emphysema.  Ille  enim  subito  cum  ingente  dys- 
pnoea, aut,  si  haec  jam  adfuit,  cum  insigni  ejus  au- 
gmento irruit;  dolores  vehementes  eum  comitantur. 
Emphysema  vesiculare  nunquam  subito  incursat];  dyspnoea 
relative  multo  minor  est;  nunquam  strepitus  respiratorii 
abnormes,  rhonchus,  susurrus,  sibilus,  ut  in  pneumotho- 
race, conjunguntur  cum  tinnitu  metallico,  raroque  per- 

cussionis  sonus  tympaniticus  evadit,  qui  in  pneumotho- 
race plerumque  observatur. 

Quod  emphysemate  laborantes  interdum  hydrotho- 
racici  existimantur  et  curantur,  symptomatum  utrique 
morbo  competentium  similitudine  facile  explicatur.  Dys- 
pnoea, insultus  asthmatici,  tussis  sicca,  costarum  promi- 
nentia, organorum  dislocatio,  in  utroque  morbo  occur- 
runt, tumores  hydropici  tam  adesse  quam  abesse  pos- 
sunt; quae  omnia  facile  efficiunt,  ut  ambo  confundantur, 
id  quod  vitari  potest,  si  ad  percussionem  confugimus, 
quod  adminiculum  jam  praestantissimus  J.  P.  Fr-ank  ad 
dignoscendum  hydrothoracem  commendavit.  Percussio 
enim  sonum  reddit  obtusum  in  hydrothorace,  qui  mutato 
corporis  situ  locum  mutat;  emphysema,  ut  saepius  retuli, 
clarum  percussionis  sonum  reddit. 

Tussis  diuturna,  dyspnoea,  signa  turgescendae  et 
secretionis  tunicae  bronchiorum  mucosae,  pectoris  dolo- 
res interdum  emphysemati  supervenientes,  nonnullis  in 
casibus,  praecipue  si  morbus  nondum  inveteravit,  pro- 
cessus tuberculosi  suspicionem  movere  possunt,  cujus 
tamen  signa  essentialia  desiderantur:  rarissime  sputa 
striis  sanguineis  notata  sunt;  haemoptoen  Louis  nun- 
quam se  observasse  tradit.  Percussio  nusquam  in  em- 
physemate sonum  praeter  modum  obtusum,  auscultatio 
nec  respirationem  bronchialem,  nec  symptomata  conso- 

f 

nantia  exhibet.  Provectiore  inorbi  stadio,  in  quo  thorax 
magis  amplificatur  quam  subsidii,  ad  diuturnam  dys- 
pnoeam, longam  tussim  etc.  febris  hectica  et  colliqua- 
tiones  non  accedunt,  de  tuberculosi  nemo  cogitabit. 

Ut  emphysema  cum  aortae  aneurysmate  confunda- 
tur, haud  facile  accidit;  si  enim  amplificatio  aneurys- 
mate illo  inducta  est,  jam  percussionis  sonus  obtusus 
emphysematis  praesentiam  reprobat;  praeterea  promi- 
nentia multo  magis  circumscripta  longeque  major  est 
quam  in  emphysemate,  aliaque  auscultatoria  signa  ex- 
stant. Sin  aneurysma  thoracis  parietem  nondum  attigit, 
diagnosis  ejus  constitui  nequit.  Ubi  de  probabilitate 
diagnosis  tantum  agitur  et  emphysematis  criteria  satis 
manifesta  non  sunt,  omnino  aneurysma  aorticum  inci- 
piens suspicari  licebit,  id  quod  in  casu  a Stokes  relato 
accidit. 

THERAPIA. 

Quum  observationes  docuerint,  calida  siccaque  tem- 
pestate catarrhalia  symptomata  decrescere  ac  diminutis 
signis  acusticis  anomalis  sputisque  etiam  dyspnoeae  inten- 
sitatem  mitigari,  facile  nobis  persuadebimus,  emphysema- 
tis curationem  ex  parte  ita  administrandam  esse,  ut  om- 
nes injuriae,  quae  catarrhi  sanationi  repugnent,  ab  ae- 
grotis arceantur.  Proinde  regiones  udae,  clima  auste- 
rius habentes,  domicilia  humido-frigida  haud  minus 
diligenter,  quam  multae  aliae  catarrhi  occasionales 
causae,  vitentur  necesse  est.  Commendanda  suqt  ve- 
stimenta lanea  nudo  corpori  induta;  unctiones  corporis 
oleosae  opportunitatem  ad  catarrhales  allectiones  hebe- 
facere  dicuntur.  Quod  ad  tunicae  bronchiorum  mucosae 
affectionem  attinet,  medendi  ratio  modificationes  expo- 
stulat, prout  vel  de  acuta  bronchitide,  vel  de  chronico 

catarrho  bronchiali  agitur.  Illa  enim  sanguinis  detrac- 
tiones locales,  rarius  universales  et  has  quidem  illis 
praemittendas,  administrari  jubet;  ex  internorum  reme- 
diorum numero  stibio-kali  tartaricum  eminet,  nisi  ga- 
stricae complicationes  ejus  usum  vetent. 

Ad  impugnandum  catarrhum  bronchialem  chroni- 
cum, partim  derivantia  remedia,  ut  vesicatoria,  olei  te- 
rebinthinae infrictiones,  partim  incitantia,  ut  balsama  na- 
tiva, adhibenda  sunt,  quorum  haec,  prout  res  expostu- 
lat, vel  tonicis  vel  demulcentibus  conjungantur.  Contra 
siccum  catarrhum  Laennec  prae  ceteris  alkalia  com- 
mendat, inter  quae  natrum  earbonicum  celebritatem 
quandam  sibi  peperit. 

Symptomaticam  magis  quam  radicalem  curationem 
insultus  asthmatici  reposcunt.  Princeps  remedium  est 
opium,  cujus  autem  doses  non  minus  circumcidendae 
sunt;  111.  Romberg  non  nimis  quam  granum  dimid. 
p.  d.  exhiberi  jubet,  ne  effectus  incertus  reddatur. 

Quaeritur  denique,  utrum  id  quoque  moliendum  sit, 
ut  vesiculae  pulmonales  amplificatae  ad  normales  dimen- 
siones reducantur.  In  primo  morbi  stadio  fieri  hoc 
posse,  disertis  verbis  negare  non  licet,  hoc  autem  certo 
constat,  medicamentum  nondum  esse  detectum,  cui  hanc 
virtutem  adscribere  possimus.  Fortasse  irritantia  ex- 
terna, inhalationes  vaporum  excitantium  (picis  liquidae 
etc.),  fortasse  usus  strychnini  a Martin  commendatus 
auxilii  quidquam  pollicentur. 


VITA. 

Natus  sum  ego  Otto  Raebel,  Anhaltino-Dessa- 
viensis,  confessioni  evangelicae  addictus,  Servestae  urbe, 
anno  MDCCCXXXI,  die  XVII  mensis  Julii,  patre  F ri- 
deri co  pharmacopola  aulico,  matre  Joanna  e gente 
Hildebrandt,  quam  quidem  mortuam  jam  puer  de- 
ploravi. 

Primis  litterarum  elementis  institutione  privata  im- 
butus gymnasium  adii  Servestanum  anno  41  h.  s.  atque 
in  eodem  gymnasio  abiturientium  examine  rite  superato, 
inter  cives  almae  universitatis  Lipsiensis  anno  1849 
receptus  sum.  Quam  universitatem,  postquam  per  se- 
mestre hisce  scholis  interfueram: 

Exp.  Web  er  de  osteologia  et  syndesmologia, 

Beat.  Marbach  de  physice; 

reliqui  et  inter  cives  almae  universitatis  Fridericae 
Guilelmae  receptus  a rectore  magnifico  Busch  et  apud 
III.  Casper  t.  t.  decanum  ordinis  medicorum  nomen 


professus  sum.  Quam  universitatem  per  septem  seme- 
stria frequentavi. 

Scholis  hisce  interfui: 

111.  Joh.  Mueller  de  anatomia  universa,  compa- 
rata, de  physiologia;  111.  Mitscherlich  sen.  de  che- 
mia anorganica;  Beat.  Link  de  bolanice;  111.  Majgnus 
de  physice;  111.  Lichtenstein  de  zoologia;  111.  Rose 
de  mineralogia;  111.  Mitscherlich  jun.  de  materia 
medica  et  medicamentis  excitantibus;  111.  C a s p e r de 
medicina  forensi;  III.  Romberg  de  pathologia  et 
therapia  speciali;  III.  Langenbeck  de  chirurgia  et 
akiurgia;  Cei.  Troschel  de  arte  fascias  rite  impo- 
nendi; Exp.  Siinon  de  pathologia  universali,  de  mor- 
bis syphiliticis;  Exp.  Henoch  de  morbis  infantum; 
Exp.  Crede  de  arte  obstetricia;  Exp.  Traube  de 
auscultatione  et  percussione;  Cei.  Michelet  de  lo- 
gice; Cei.  Beneke  de  psychologia;  Exp.  a Graefe 
de  ophthalmologia. 

Ad  practicas  exercitationes  me  instituerunt : 

III.  Mueller  et  Schlemm  ad  artem  cadavera 
rite  secandi,  Crede  ad  exercitationes  obstetricias, 
Traube  ad  auscultationem  et  percusssionem. 


Exercitationibus  clinicis  interfui  virorum  ili.  Rom- 
b e r g , Wolff,  Langenbeck,  Juengken, 
Busch,  Simon,  Henoch. 

Quibus  omnibus  viris  optime  de  me  meritis  gratias 
ago  quam  maximas  semperque  habebo. 

Jam  vero  tentaminibus  et  philosophico  et  medico 
nec  non  examine  rigoroso  superatis,  spero  fore,  ut,  dis- 
sertatione thesibusque  palam  defensis,  summi  medicinae 
et  chirurgiae  honores  in  me  rite  conferantur. 


THESES. 

1.  Urinam  albuminosam  nequaquam  signum  morb 
Brightii  pathognomonicum ; 

2.  Febrem  hecticam  non  vetare  amputationem; 

3.  Trepanationis  indicationem  saepissime  dubiam,  ip- 
samque  operationem  perraro  vitam  servare; 

4.  Symphyseotomiam  non  nisi  matre  mortua  exercen- 
dam esse  contendo. 

